Comunicació de la Candidatura d'Unitat Popular: La Trobada de Representants de la Candidatura d'Unitat Popular (CUP), reunida a Girona el dissabte 1 d'abril, ha analitzat la conjuntura creada arran dels debats de les reformes dels estatuts del Principat i el País Valencià i s'ha ratificat en la necessitat d'aprofitar el moment actual per denunciar el frau polític que suposen aquestes reformes i intensificar la campanya que reclama l'exercici del Dret d'Autodeterminació dels Països Catalans. Creiem que, si l'actual conjuntura concreta del referèndum d'aprovació de l'estatut principatí no canvia, una bona manera de fer-ho seria aplegant esforços i unint el conjunt dels sectors socials i polítics del nostre poble que s'han manifestat en favor del Dret d'Autodeterminació en la defensa d'un vot nul, amb paperetes de l'estil "Autodeterminació" amb el mapa dels Països Catalans, per exemple. Des de la CUP volem animar el conjunt de l'EI i dels amplis sectors socials i ciutadans que defensen el dret a la sobirania del nostre poble a començar a posar sobre la taula, tots plegats, aquesta campanya. Girona, 1 d'abril de 2006. www.votaindependencia.org 
Han descartat el NO per no votar igual que el PP? 
Això no s'ha dit enlloc. No manipuleu. 
Ei basta de paranoies, que era una pregunta per intentar comprendre les raons del vot nul, que és la meva segona opció, no veig on manipul res. També he sentit gent que diu que no vol votar NO perquè es podria interpretar que sí volien l'estatut del 30 de setembre. Estaria bé que no pensàssiu que tothom actua amb mala fe. 
Perdona, tens raó, és el costum que tothom se't llanci al damunt. Mil disculpes. Pel que dius, és exactament això, votar no és votar no a aquest estatut. El que volem fer evident és que no en volem cap, d'estatut, per tant la opció és el nul. 
I amb el nul, ajudareu a aprovar aquest estatut. No és massa coherent amb el no voler-ne cap, trobo. 
Ara per ara, les opcions que el NO tingui possibilitats reals de guanyar no hi són. Per tant jo votaré amb la opció que ideològicament m'és més afina, que és el NUL. 
Em dones les dades amb què et bases per dir això? Jo per ara només veig enquestes a programes de ràdio, televisió o diaris on sol guanyar el NO. La fiabilitat és poca, però en tot cas posa de manifest que els desenganyats pel procés es mouen, i els que votarien Sí, no. Fins i tot els opinadors a favor del Sí admeten la manca d'il·lusió que ha generat el pacte de la Moncloa, en comparació amb el del 30-S (i ja era curt). Per tant hi ha una part important de la població desenganyada, i enlloc de voler-hi incidir, es parla de gestos simbòlics que després, lamentablement, no es tindrà força per interpretar públicament (pq si no creus que es pugui mobilitzar pel NO no pensaràs que després arribaràs a tota la gent per explicar el Nul). Incidir en el resultat! Incidir en el procés! Incidir a la societat! Una oportunitat única per malaguanyar-la. Ja hi ha eleccions cada 4 anys per voler fer vots nuls per evidenciar allò que no et pregunten. 
Dic que el SÍ és la opció que té més possibilitats de guanyar perquè hi dónen suport tres partits dels 5 que té el parlament, i això és el 71% de la població que va votar a les darreres eleccions.. Estem d'acord que hi haurà sectors descontents dins aquesta massa de votants, però tant com un 21% perquè aquesta opció pugui perdre... 
A CiU molta gent està decebuda i contra l'estatut i votarà No, Nul, Blanc o no votarà. No crec que s'hagi d'identificar el vot de CiU amb el Sï. I si ens donam per vençuts abans de començar no anirem enlloc. Jo crec que el que cal és deslegitimar aquest estatut i la millor manera és fer-lo tombar, sense prendre riscs. 
si, això també ho deien en la constitució europea.